આજે કારતક સુદ અગિયારસ એટલે કે દેવઉઠી એકાદશી છે જેને પ્રબોધિની એકાદશી કહેવાય છે. આજે ઠેર ઠેર તુલસી વિવાહ થશે ત્યાર બાદ લગ્નસરાનો પ્રારંભ થશે. આજે દેવ દીવાળનો પણ તહેવાર છે. આજના દિવસથી દીવાળીના ઉત્સની સમાપ્તિ થાય છે. ગુજરાતભરના શહેરોમાં આજે વિશેષ પૂજા અર્ચના થશે તથા ભગવાન પાસે શાકભાજીની હાટડી ભરવામાં આવશે. જે ભાવિકો ચાર્તુમાસ દરમિયાન વિવિધ વ્રત નિયમો રાખ્યા હોય છે તેની આજથી પૂર્ણાહુતિ થશે. વૈષ્ણવ તથા સ્વામિનારાયણ સંપ્રદાયના લોકો ચાર્તુમાસ બાદ મૂળા અને રિંગણ ખાવાન શરૂઆત કરે છે.